text: Представената презентация от гл.ас. Илиева, д.оз., УС "Акушерка", Катедра " Здравни грижи" в МУ- Варна, бе на тема "Кенгуру грижа" и е свързана с научните и интереси за компетенциите и ролята на съвременната акушерка в екипа за инвазивни неонатални грижи.
  Събитието бе инициирано от проф. Соня Тончева, директор на Филиал Шумен. В уебинара участваха над 70 студенти от Филиал Шумен, една част от които бяха в аудиториите на филиала, а други се включиха он-лайн. Провокирани от лекторите, студентите задаваха въпроси, споделяха свои наблюдения. В разговора със студентите д-р Стойкова емоционално разказа за случаи от своята практика, в които неонатолози и здравни специалисти са положили интензивни и реанимационни грижи, за да дадат шанс за живот на най-уязвимата група новородени деца – недоносените.
  Като част от инициативите, посветени на този ден , студенти от специалност "Акушерка" раздаваха информационни брошури на родители на недоносени бебета в МБАЛ - Шумен АД. Инициативите преминаха под слогана "Най-големите герои са най-малките", а балоните украсили филиала бяха в лилав цвят- символ на недоносените деца.
  Според статистиката средно около 10% от ражданията завършват преждевременно. В световен мащаб всяка година се раждат около 15 млн. недоносени бебета. Според данните от Асоциацията по неонатология за 2020 година, процентът за България е 9% . В Шумен през 2020г. от 880 раждания са се родили 74 недоносени, което е 8,4%.